

**LIETUVOS RESPUBLIKOS ŪKIO MINISTRAS**

**ĮSAKYMAS**

**DĖL LIETUVOS RESPUBLIKOS ŪKIO MINISTRO 2016 M. birželio 22 D. ĮSAKYMO NR. 4-430 „DĖL 2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ PRIEMONĖS NR. 03.1.1-IVG-T-819 „VERslO KONSULTANTAS LT“ projektų finansavimo sąlygų aprašo patvirtinimo“ PAKEITIMO**

2018 m. spalio 24 d. Nr. 4-657

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“, 88 punktu,

p a k e i č i u 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų aprašą, patvirtintą Lietuvos Respublikos ūkio ministro 2016 m. birželio 22 d. įsakymu Nr. 4-430 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų aprašo patvirtinimo“:

1. Papildau 4.4 papunkčiu:

„4.4. **SVV subjektas, veikiantis iki vienų metų** – įmonė, kuri paraiškos pateikimo dieną Juridinių asmenų registre registruota ne ilgiau kaip vienus metus, arba individualią veiklą vykdantis asmuo, veikiantis iki vienų metų nuo individualios veiklos pagal pažymą įregistravimo pirmą kartą Valstybinėje mokesčių inspekcijoje prie Lietuvos Respublikos finansų ministerijos dienos arba pirmo verslo liudijimo įsigijimo dienos.“

2. Pakeičiu 8 punktą ir jį išdėstau taip:

„8. Pagal Aprašą šiam kvietimui projektams įgyvendinti numatoma skirti iki 1 882 000 Eur (vieno milijono aštuonių šimtų aštuoniasdešimt dviejų tūkstančių eurų) Europos regioninės plėtros fondo lėšų. Jeigu paskelbus kvietimą pagal teigiamai įvertintas paraiškas prašoma skirti finansavimo lėšų suma yra didesnė, negu šiame Aprašo punkte nurodyta suma, INVEGA gali teikti pasiūlymą Ministerijai dėl šiame Aprašo punkte numatytos sumos padidinimo. Ministerijai pritarus, šiame Aprašo punkte nurodyta suma gali būti padidinta, bet neviršijama Priemonių įgyvendinimo plane nurodyta Priemonei skirta lėšų suma ir nepažeidžiami teisėtų pareiškėjų lūkesčiai.“

3. Pakeičiu 11 punktą ir jį išdėstau taip:

„11. Pagal Apraše nurodytas remiamas veiklas kvietimą teikti paraiškas numatoma paskelbti 2018 m. IV ketvirtį.“

4. Pakeičiu 39 punktą ir jį išdėstau taip:

„39. Siekdamas gauti finansavimą, pareiškėjas turi užpildyti paraišką (Aprašo 4 priedas), kuri skelbiama ES struktūrinių fondų svetainės www.esinvesticijos.lt skiltyje „Finansavimas“ prie paskelbto kvietimo teikti paraiškas „Susijusių dokumentų“ ir interneto svetainėje www.invega.lt.“

5. Pakeičiu 42 punktą ir jį išdėstau taip:

„42. Paraiška ir Aprašo 45 punkte nurodyti dokumentai turi būti pateikti vienu iš šių būdų:

42.1. tiesiogiai adresu https://paraiskos.invega.lt. Jei pateikti paraišką ir jos priedus adresu https://paraiskos.invega.lt nėra funkcinių galimybių ar jos laikinai neužtikrinamos, paraiška ir jos priedai gali būti pateikti elektroniniu paštu verslokonsultacijos@invega.lt. Tokiu atveju siunčiami elektroniniai dokumentai turi būti pasirašyti kvalifikuotu elektroniniu parašu;

42.2. atsiųsti registruotu paštu;

42.3. įteikti asmeniškai pareiškėjo ar jam atstovaujančio asmens;

42.4. pristatyti pašto kurjerio.“

6. Pakeičiu 43 punktą ir jį išdėstau taip:

„43. Aprašo 42.2–42.4 papunkčiuose nurodytais atvejais paraiškos turi būti pateiktos šiuo adresu: uždaroji akcinė bendrovė „INVESTICIJŲ IR VERSLO GARANTIJOS, Konstitucijos pr. 7, 16 aukštas, 09308 Vilnius. Kai Paraiška ir Aprašo 45 punkte nurodyti dokumentai teikiami 42.3 ir 42.4 papunkčiuose nurodytais būdais, jie gali būti pristatomi darbo dienomis INVEGOS darbo metu – I–IV nuo 8 iki 17 val., V – nuo 8 iki 15.45 val. (švenčių dienų išvakarėse paraiškų priėmimo laikas trumpinamas 1 valanda).“

7. Pakeičiu 3 priedo 3.8 papunktį ir jį išdėstau taip:

|  |  |  |  |  |  |
| --- | --- | --- | --- | --- | --- |
| „**3.8.** | Ar *de minimis* pagalba yra (bus) naudojama krovinių vežimo keliais transporto priemonėms įsigyti, kai įmonė (pareiškėjas ir (arba) projekto vykdytojas) vykdo krovinių vežimo keliais veiklą samdos pagrindais arba už atlygį?“ | □ | □ | □ |  |

8. Pakeičiu 6 priedo 2.1 papunktį ir jį išdėstau taip:

„2.1. Projekto vykdytojas, įgyvendindamas projektą, įsipareigoja pasiekti 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų apraše, patvirtintame Lietuvos Respublikos ūkio ministro 2016 m. birželio 22 d. įsakymu Nr. 4-430 „Dėl 2014–2020 metų Europos Sąjungos fondų investicijų veiksmų programos 3 prioriteto „Smulkiojo ir vidutinio verslo konkurencingumo skatinimas“ priemonės Nr. 03.1.1-IVG-T-819 „Verslo konsultantas LT“ projektų finansavimo sąlygų aprašo patvirtinimo“ (toliau – Aprašas), nurodytą projekto tikslą, uždavinius ir rezultatus.“

9. Pakeičiu 6 priedo 2.6 papunktį ir jį išdėstau taip:

„2.6. Šalys susitaria, kad Sutarties keitimai ir Sutarties nutraukimas bei sprendimai dėl nustatytų pažeidimų, lėšų grąžinimo, papildomo finansavimo skyrimo, išlaidų pripažinimo netinkamomis finansuoti, pradėtos Sutarties nutraukimo procedūros yra siunčiami projekto vykdytojo paraiškoje nurodytu el. pašto adresu, pasirašyti kvalifikuotu elektroniniu parašu. Visa kita su projekto įgyvendinimu susijusi informacija projekto vykdytojui siunčiama paraiškoje

nurodytu elektroniniu paštu arba, jei yra techninių galimybių, pateikiama tiesiogiai adresu https://paraiskos.invega.lt.“

Ūkio ministras Virginijus Sinkevičius

Parengė

Lietuvos Respublikos ūkio ministerijos

Europos Sąjungos paramos koordinavimo departamento

Struktūrinės politikos skyriaus

vyriausioji specialistė

Živilė Bilotienė